title: Cuarz citrín
text: O quarz citrín u simplament citrín ye una variedat d'o quarz, mineral d'o grupo d'os tectosilicatos. A suya color ye amariella por chicotas cantidatz de fierro (Fe+3). A denominación de citrín fa referencia a que ye amariello como o limón.
  
  O quarz citrín natural ye escaso. A mayor part d'o quarz citrín que se comercializa ye artificial y s'ha feito torrando amatista u quarzo afumato. A 470 °C l'amatista brasilera se torna amariella-clara, y a 550 °C-560 °C son de color marrona escura a parda royenca. Totz os citrins torratos tienden a estar royencos. Os citrins naturals son amariellos-mate.
  
  Os millors chacimientos actuals son de Brasil y Madagascar. Antes més as millors piedras proveniban de Salamanca y Cordoba. A vegatas o citrín se comercializa baixo denominacions poco exactas (topacio de Bahía, topacio de oro, topacio de Madeira, topacio de Palmeira, topacio de Río Grande, falso topacio, como o famoso falso topacio de Hinojosa de Duero).
  
  Torrando os quarzos violeta y amariellos de Montezuma (Minas Gerais, Brasil), s'obtien a 500 °C un quarz verde, a prasolita.
  
   Bibliografía 
  Medenbach, Olaf y Sussieck-Fornefeld, Cornelia, Minerales''. Guías de la naturaleza Blume, 1990.
  
  Vinclos externos 
  
  Cuarz